Arkivsak-dok. 18 – 16

Saksbehandler: Thorleif Nyman

Behandles av: Dato:

Sandnes Eiendomsselskap KF 16.03.2016

**K0 – byggeprogram for Iglemyr energisentral**

**Bakgrunn for saken**

I denne sak legges byggeprogram, K0, frem for bygging av energisentral ved Austråtthallen og Iglemyr skole.

|  |  |  |  |  |  |  |
| --- | --- | --- | --- | --- | --- | --- |
| **PROSJEKT** | **TOTAL KALKYLE** | **BEVILGET FØR** | **2016** | **2017** | **2018** | **2019** |
| 4009113 | 30 000 | 19 500 | 10 500 |   |   |   |

Prosjektkostnader er videreføring av tidligere avsatte midler og innenfor rammen i økonomiplan 2016- 2018.

**Saksopplysninger**

Sandnes kommune har flere vedtatte planer og målsetninger for reduksjon av klimautslipp. Deriblant er bruk av stasjonær energi og utfasing av oljekjel anlegg et av flere tiltak for å redusere CO2 utslippet. Prosjekt Austrått energisentral er et resultat og konkretisering av kommunens vedtatte planer for bruk av fornybar energi basert på biobrensel. Prosjektet er i tråd med klimaforliket og handlingsplan for skogsbasert bioenergi som fremmer utbygging av slike fornybar energianlegg.

I økonomiplan 2012- 2013 ble prosjektet igangsatt.

Prosjektet er inndelt i 2 faser.

Fase 1 er gjennomført og omfattet etablering av rørnettet mellom Austråtthallen, Iglemyr skole + nybygg, Høyland ungdomsskole og Austrått boas. Fyrrommet i Austråtthallen ble oppgradert hvor bl.a. varmeanlegget har fått installert gasskjele, som skal være back up og spisslast reserve. Varmeløsning benyttes pr. i dag til oppvarming, men har hele tiden vært midlertidig i påvente av permanent varmeløsning basert på fornybar energi.

Prosjektet ble satt på vent våren 2013, da Iglemyr svømmeanlegg skulle utredes. En har etter en intern gjennomgang av saken og mener igangsetting av varmesentralen ikke vil medføre ulemper for plassering av Iglemyr svømmehall med tilhørende adkomst og parkeringsforhold. Opprinnelig planer anses å være mest arealeffektiv og opprettholdes.

Fase 2 omfatter bygging av Iglemyr energisentral. Det er denne delen av prosjektet det nå legges fram K0 for.

Det foreligger en gyldig rammetillatelse som utløper 1 juli 2016. Det er av den grunn lagt en framdriftsplan der en forventer igangsetting innen fristen.

Konsept

Det er i forprosjekt utarbeidet en helhetlig plan for Iglemyr energisentral med tilhørende nærvarmenett. Det er i prosjektet benyttet konsulent bistand i samhandling med energirådgiver.

Det er utarbeidet plantegninger hvor plassering blir i sørvendt vegg mot Austråtthallen.

Anlegget er beregnet også til å forsyne fremtidig bygningsmasse med fornybar varmeenergi.

Arbeidene består av følgende deler:

1. Utgraving av byggetomt for energisentral
2. Tilrettelegging av infrastruktur i grunn
3. Installasjon kjel utstyr
4. Installasjon av styringssystem for nærvarmenettet
5. Klargjøring tilkoblingspunkt fremtidig svømmehall

Entrepriseform

Av tidligere erfaring med bygging av energisentraler i kommunen anbefaler en å benytte delte entreprise for anskaffelsen. Det foreslås å benytte rammeavtaler for prosjekteringsdelen samt for grunnarbeidene. Øvrig arbeider detaljprosjekteres og lyses ut i åpen anbudskonkurranse.

Kostnadsoppstilling

|  |  |  |
| --- | --- | --- |
|   |  | **K0** |
| 1.00 Felleskostnad |  -  | 160 000 |
| 2.00 Bygging |  -  | 2 300 000 |
| 3.00 VVS- inst. |  -  | 2 350 000 |
| 4.00 El. inst. |  -  | 742 250 |
| 5.00 Tele- og kont. int. |  -  | 250 000 |
| 6.00 Andre inst. |  -  | 250 000 |
| **SUM 1-6 HUSKOSTNAD** |  **-**  |  **6 052 250,00**  |
| 7.00 Utendørsanlegg |  -  | 100 000 |
| **SUM 1-7 ENTR. KOSTNAD** |  **-**  |  **6 152 250,00**  |
| 8.00 Generelle kostnader |  -  | 780 000 |
| **SUM 1-8 BYGGEKOSTNAD** |  **-**  |  **6 932 250,00**  |
| 9.00 Spesielle kostnader |  -  | 1 873 569 |
| **SUM 1-9**  |  **-**  |  **8 805 818,75**  |
| 10.00 Marginer |  -  | 662 025 |
| **SUM 0-10 PROSJEKTKOSTNAD** |  **-**  |  **9 467 843,75**  |

Fremdrift

* Detaljprosjektering mars 2016
* Utlysing anbudskonkurranse april 2016
* IG-søknad april 2016
* Kontraktsinngåelse mai/juni 2016
* Igangsetting grunnarbeid juni 2016
* Ferdigstilling av prosjektet 4. kvartal 2016

**Forslag til vedtak:**

* Byggeprogram, K0, for Iglemyr energisentral godkjennes
* Detaljprosjektering i byggherreregi ferdigstilles
* Delte entrepriser benyttes som entrepriseform i prosjektet

Sandnes Eiendomselskap KF, 09.03.2016

Torbjørn Sterri

Daglig leder

**Vedlegg 1:** Gjenpart av godkjent rammesøknad med skisser av prosjektet.